ORDE do 21 de marzo de 2005 pola que se acorda a cesión á Universidade de Vigo da maquinaria integrada no Laboratorio Mineralúrxico de Galicia.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 12/04/2005

O Decreto 209/1990, do 15 de marzo, polo que se establece a estrutura básica da Consellería de Industria e Comercio, no seu artigo 5º, tres, 3, estableceu que o Laboratorio Mineralúrxico de Galicia formaba parte da infraestrutura de apoio industrial e mineiro.
Pola súa banda, a Orde do 23 de maio de 1990, da Consellería de Industria e Comercio, regula o Laboratorio Mineralúrxico de Galicia, que se configura como un servizo público co obxecto de apoiar o sector mineiro galego mediante o desenvolvemento da investigación mineralúrxica de procesos e produtos, coa finalidade de fomentar a actividade minei
ra mellorando o rendemento das explotacións situadas en Galicia e de mellorar a súa competitividade.
O 1 de setembro de 2003 a Consellería de Innovación, Industria e Comercio e a Universidade de Vigo asinaron un protocolo de colaboración para o fomento do desenvolvemento científico e tecnolóxico no sector da minaría de Galicia.
Neste protocolo de colaboración establécese que quedará afecta aos proxectos que se desenvolvan conxuntamente por ambas as dúas institucións, a maquinaria pertencente á Xunta de Galicia, adscrita á Consellería de Innovación, Industria e Comercio e integrada no Laboratorio Mineralúrxico de Galicia, sito actualmente na cidade da Coruña, así como un local destinado a laboratorio en dependencias da Universidade de Vigo, deixando para unha posterior disposición a concreción da afección do local, maquinaria, utensilios e útiles, co gallo de dar cumprimento aos requirimentos legais no ámbito patrimonial, obrigacional e económico-financeiro.
As funcións previstas para o Laboratorio Mineralúrxico de Galicia son:
1. Mellora do coñecemento mineralúrxico dos recursos mineiros de Galicia.
2. Desenvolvemento de proxectos de investigación.
3. Apoio a investigadores e estudantes.
4. Prácticas de estudantes dos últimos cursos, proxectos fin de carreira e teses de doutaremento.
Na súa virtude, en uso das atribucións que me foron conferidas,
DISPOÑO:
Artigo único.-Cédeselle á Universidade de Vigo o uso da maquinaria integrada no actual Laboratorio Mineralúrxico de Galicia que se relaciona no anexo, de acordo coas seguintes condicións:
Primeira.-Os bens cedidos serán destinados a actividades académicas, desenvolvemento de proxectos de investigación e calquera outra que permita a mellora do coñecemento mineralúrxico dos recursos mineiros de Galicia.
Segunda.-Os bens cedidos situaranse nun local destinado a laboratorio correspondente á Área de Explotación de Minas no edificio da Escola Técnica Superior de Enxeñeiros de Minas, situada no Campus As Lagoas-Marcosende. Este local será independente do resto dos laboratorios da universidade, e no seu acceso instalaranse carteis indicando a denominación Laboratorio Mineralúrxico de Galicia.
Terceira.-Os custos de traslado e posta en servizo dos bens cedidos correrán a cargo da Consellería de Innovación, Industria e Comercio; os custos de mantemento posterior correrán a cargo da Universidade de Vigo.
Cuarta.-Se os bens cedidos non se aplican para o fin sinalado considerarase resolta a cesión e reverterán á Administración da Comunidade Autónoma.
Quinta.-A cesión de uso outórgase por un prazo de cinco anos, prorrogable por períodos sucesivos, de igual duración, se así o acorda expresamente esta
consellería, logo de petición do cesionario con anterioridade ao vencemento do período anterior, quedando excluída a tácita recondución.
Sexta.-A Xunta de Galicia quedará exonerada de calquera responsabilidade derivada da utilización do material cedido.
Sétima.-A Consellería de Innovación, Industria e Comercio reserva para si a facultade de inspección e control da maquinaria cedida para comprobar o cumprimento das obrigas que leva aparellada a cesión e o correcto uso dos bens.
Santiago de Compostela, 21 de marzo de 2005.
Juan Rodríguez Yuste
Conselleiro de Innovación, Industria e Comercio
ANEXO
Relación de maquinaria adscrita ao Laboratorio Mineralúrxico de Galicia.
* Machucadora de mandíbulas 200 (125; KHD Humboldt Wedag España, S.A. tipo MN 931.10.200.150, ano 1992, produción: 300 a 1.500 kg/h.
* Muíño de cilindros lisos; KHD Humboldt Wedag España, S.A. tipo MN 934.1250.150; ano 1992, tamaño alimentación. 2 m/m.
* Muíño de discos vertical, La Maquinista de Levante, tipo MD nº 6261.
* Muíño pulverizador (oscilante) con regulación de velocidade.
* Muíño de ágata modelo planetario con bólas de ágata; Retsch, bólas de ágata: 78 de 10 mm, 16 de 20 mm, 8 de 40 mm.
* Máquina cortadora de testemuñas Diamant-Boart Ibérica, S.A. modelo DV-20.
* Máquina puidora que admite discos de desbaste Diamond-Board Ibérica, S.A.
* Balanza modelo Ydeal; ata 20 kg.
* Balanza ata 250 kg (nº 9880).
* Tres xogos de cuarteadores de tres tamaños.
* Vibropeneira, tipo Redondo, con cribos de aceiro inox. con luces de malla:
* 0,074 mm=nº 200 (ASTM).
* 0,25 mm=nº 60 (ASTM).
* 0,50 mm=nº 35 (ASTM).
* 1 mm=nº 18 (ASIM).
* 2 mm=nº10.
* Estufa de secado ata 200 C Selecta nº 130408-MOD 374 A.
* Secador rotativo con queimador Elco-90 W, combustible gasóleo consumo 1,5-3 1/h-lonxitude 3,5 m.
* Mesa pneumática para concentración gravimétrica en seco Baltar.
* Separador magnético de alta intensidade Baltar (disco).
* Separador magnético de alta intensidade Baltar (anel).
* Separador magnético de baixa intensidade Tambor de dispersión Baltar.
* Alimentador (grupo de dosificación volúmetrica) Tarnos.
* Separador electrostático de activación Baltar.
* Vibropeneira de 500x1.000 mm.
* Mesa hidráulica de sacudidas La Maquinista de Levante-motor Trif.
* Separador multigravimétrico (MGS) Mozley Modelo c900,80 r.p.m. max.
* Alimentador Tarnos-mod. SCRI nº 8952.
* Vibropeneira Talleres Obregón, S.A. Tipo Simplex mod. VH 5420.
* Grupo de medios densos tipo Ciclón para tamaños de partículas de 500 a 6.000 micras, capacidade ata de 10 m/h Wenco Ibérica Planta Piloto mod. 6" HMS.
* Tambor de flotación monclaminar Baltar.
* Bicela de flotación La Maquinista de Levante Tipo A 300 nº 6264.
* Banco de ensaios de ciclonados Mozley, ciclóns de ata 125 mm.
* Columna pulsante con bomba antiácido (hidrometalurxia) Baltar.
* Filtro prensa (9 l). Denver.
* Axitador vertical Dosapro.
* Unidade piloto para ensaios de concentración gravimétrica, composto de espiral, bomba, cuba, ciclón.
* Vibroclasificador por vía húmida Baltar.
* Caixa de lavado por procedemento gravimétrico Wenco (Caixa Remer) Mod. 1"3".
* Triturador xiratorio Admisión 50x300 mm. Babbitles; Mod. BS 502T nº E 114.
* Grupo móbil composto de machucadora de mandíbulas, alimentador e depósito Babbitles.
* Dúas cintas transportadoras (9 m).
* JIG tipo o Laboratorio Baltar.
* Cela de flotación Wenco mod. 71260-01.
* Separador magnético de laboratorio (vía seca) marca Frantz nº 2124-mod. L-1
* Captador de po para módulo de moenda Air Industrie mod. Tubix GHT-4.
* Transformador de soldadura por arco tipo Mini Gar Marca Sol Gar.
* Trade Vertical Rexo mod. Rdm 270 FW.
* Torno Pinacho mod. L-1/65
* Esmeriladora Super Lema.
* Cortadora radial de man Bosch tipo 0-061 356 003.
CONSELLERÍA DE CULTURA, COMUNICACIÓN SOCIAL
E TURISMO